**Propozície súťaže fotografickej tvorby ODFOŤ TO!**

**1. Charakteristika súťaže**

1.1 Regionálna, tematicky zameraná fotografická súťaž pre amatérov i profesionálov.

1.2 Vyhlasovateľom a organizátorom súťaže je Mesto Topoľčany v spolupráci s Tribečským osvetovým strediskom v Topoľčanoch.

1.3 Cieľom súťaže je vyhľadať tvorcov, umožniť im umelecký rast, inšpirovať ich, vzájomne konfrontovať a profesionálne odprezentovať ich tvorbu a získať fotografie pre účely propagácie mesta Topoľčany.

1.4 Súťaž je určená deťom, mládeži a dospelým.

**2. Súťažné kategórie**

**Vekové kategórie**

I. súťažiaci do 15 rokov (vrátane)

II. súťažiaci od 16 do 40 rokov (vrátane)

III. súťažiaci nad 40 rokov

**Tematické kategórie**

A. Ako si žijú Topoľčanci (portréty, streetfoto, každodenný život, podujatia a kultúra, šport...)

B. Príroda v meste (krajinky, makro, detaily, fauna)

C. Hľadá sa symbol mesta. Skúsme spolu objaviť, čo charakterizuje naše mesto.

**3. Prihlasovanie do súťaže**

3.1 Do súťaže sa môže prihlásiť každý tvorca, fotografia musí mať väzbu na Topoľčany (vytvorená na území Topoľčian alebo súvisiaca s mestom a jeho blízkym okolím).

3.2 Do súťaže sa tvorca prihlasuje zaslaním fotografie na uvedený mail a uvedením všetkých kontaktných údajov.

3.3 Do súťaže možno prihlásiť iba fotografie, ktoré nie sú staršie ako 4 roky.

3.4 Nie je možné prihlásiť fotografie, ktoré zobrazujú explicitne násilie, javy a činy proti ľudskosti.

3.5 Súťažiaci môže prihlásiť do súťaže maximálne 6 fotografií.

3.6 Fotografie prihlasuje odoslaním v elektronickej podobe cez uvedený e-mail. Pokiaľ mu mail neumožní odoslať fotografie v prílohe, do mailu priloží link na stiahnutie fotografií (napr.: uschovna.cz). Do mailu dopíše meno a priezvisko autora, adresu bydliska, dátum narodenia, kategórie do ktorých sa prihlasuje, názov jednotlivých fotografií, telefónny a mailový kontakt na autora fotografií.

3.7 Prihlasovací mail: [sutaz@topolcany.sk](mailto:sutaz@topolcany.sk)

3.8 Názov fotografie bude v tvare: meno a priezvisko autora, názov fotografie, veková a tematická kategória (napr.: Ján Malý, Pri fontáne, IIA), v prípade iného názvu fotografie musí byť fotografia jasne identifikovaná v texte mailu

3.9 Je potrebné, aby mal autor k dispozícii originál fotografie v elektronickej podobe v rozlíšení pre tlač.

3.10 Fotografie s veľkosťou pod 1 MB nebudú zaradené do súťaže

3.11 Prihlásením fotografie do súťaže autor dáva súhlas s jej neobmedzeným použitím pre potreby mesta.

3.12 Vytlačené fotografie sa stávajú majetkom mesta.

3.13 Organizátori a členovia poroty sa nemôžu zúčastniť súťaže.

**4. Priebeh súťaže**

4.1 Vyhlásenie súťaže: 12. 5. 2025

4.2 Prihlasovanie do súťaže: do 25. júla 2025

4.3 Zasadnutie poroty: august 2025

4.4 Vyhlásenie výsledkov, oceňovanie a výstava najlepších fotografií: 19.8.2025 o 15.00 hod.

**5. Hodnotenie súťaže**

5.1 Porota rozdelí súťažné práce podľa vekovej a tematickej kategórie.

5.2 V každej kategórii môže udeliť ceny. Porota môže udeliť čestné uznania.

5.3 Porota v odôvodnených prípadoch môže udeliť špeciálne ceny a hlavnú cenu súťaže – bez rozdielu veku a kategórie.

5.4 Výherci dostanú diplomy a vecné ceny.

**6. Kontakty**

Vyhlasovateľom súťaže je Mesto Topoľčany, e-mail: [sutaz@topolcany.sk](mailto:sutaz@topolcany.sk)

Pomoc s prihlasovaním a metodickú pomoc zabezpečuje Tribečské osvetové stredisko v Topoľčanoch: Mgr. Drahomír Trsťan, tel.: 0908784465, e-mail: [trstan@toposveta.sk](mailto:trstan@toposveta.sk)